Nariadenie Komisie (EHS) č. 3170/87
z 23. októbra 1987,
ktoré ustanovuje podrobné pravidlá pre uplatnenie špeciálnych opatrení na dovoz olivového oleja pochádzajúceho z Tuniska
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na nariadenie Rady (EHS) č. 3159/87 z 19. októbra 1987 ustanovujúce špeciálne opatrenia na dovoz olivového oleja pochádzajúceho z Tuniska [1], najmä na jej články 1 a 4,
keďže nariadenie (EHS) č. 3159/87 sa zaoberá uplatnením zníženej dovoznej dane na určité množstvo olivového oleja pochádzajúceho z Tuniska; keďže podľa článku 1 tohto nariadenia uplatnená dovozná daň na toto množstvo musí byť určená na úrovni zohľadňujúcej prevládajúcu trhovú situáciu; keďže dovozná daň má byť určená na úrovni ustanovenej nižšie;
keďže v súlade s článkom 4 nariadenia Rady č. 136/66/EHS [2], naposledy zmeneným a doplnený nariadením (EHS) 1915/87 [3], hraničná cena musí byť určená z 1. novembra pre obchodný rok 1987/88; keďže preto má byť zavedené opatrenie, podľa ktorého osobitná daň musí byť prispôsobená tak, aby zohľadňovala možné zmeny prahových cien v budúcnosti; keďže podľa článku 4 tohto nariadenia opatrenia musia byť zavedené tak, aby sa predišlo akýmkoľvek odchýlkam obchodu, a najmä je potrebné zabezpečiť, aby daň uplatňovaná v prípade tretích krajín bola účtovaná, ak je olej uvoľnený pre spotrebu v Španielsku alebo Portugalsku;
keďže množstvo oleja dovezeného z Tuniska nesmie prekročiť hodnotu, ktorá je presne stanovená v článku 1 nariadenia (EHS) č. 3159/87; keďže tolerancia ustanovená článkom 8 nariadenia Komisie (EHS) č. 3183/80 z 3. decembra 1980, ustanovujúcim spoločné podrobné pravidlá uplatnenia systému licencií dovozu a vývozu a predbežne viazaných certifikátov pre poľnohospodárske produkty [4], naposledy zmeneného a doplneného nariadením (EHS) č. 2082/87 [5], nemá byť povolená;
keďže opatrenia ustanovené v tomto nariadení sú v súlade s názormi Riadiaceho výboru pre oleje a tuky,
PRIJALA TOTO NARIADENIE:
Článok 1
Dovozná daň odkazujúca na článok 1 nariadenia (EHS) č. 3159/87 bude 16 ECU na 100 kilogramov.
Avšak pre olej uvedený do voľného obehu od 1. novembra 1987 bude daň upravená pod vplyvom zmien, akýchkoľvek, na prahovú cenu.
Článok 2
1. Členské štáty spoločenstva, ako bolo skonštituované 31. decembra 1985, v ktorých je olivový olej pochádzajúci z Tuniska uvedený do voľného obehu v súlade s nariadením (EHS) č. 3159/87 zavedú kontrolný systém, ktorý vyžaduje, aby v prípade, keď olivový olej, ktorý spadá pod podpoložkou 15.07 A I a) a b) Spoločného colného sadzobníka a ktorý je obsiahnutý v nádobách o čistej hmotnosti viac ako päť litrov, alebo je voľne uložený, je vyvážaný do Španielska alebo Portugalska z územia týchto členských štátov, prevádzkovateľ musí preukázať k spokojnosti týchto členských štátov, že príslušný olej nepochádza z Tuniska. Tieto požiadavky budú platiť do 31. augusta 1988 bez vplyvu na uplatňovanie odseku 2.
2. Ak je po uvedení do voľného obehu v súlade s opatreniami odseku 1 olej expedovaný do iného členského štátu, dokument atestovaný Štatútom spoločenstva pre tovary bude zahŕňať jednu z nasledovných formulácií:
- Aceite de oliva importado de Túnez - Reglamento (CEE) no 3159/87,
- Olivenolie indført fra Tunesien - Forordning (EØF) nr. 3159/87,
- Olivenöl, eingeführt aus Tunesien - Verordnung (EWG) Nr. 3159/87,
- Ελαιόλαδο εισαχθέν από την Tυνησία - Kανονισμός (EOK) αριθ. 3159/87,
- Olive oil imported from Tunisia - Regulation (EEC) No 3159/87,
- Huile d'olive importée de Tunisie - Règlement (CEE) no 3159/87,
- Olio d'oliva importato dalla Tunisia - Regolamento n. 3159/87,
- Olijfolie ingevoerd uit Tunesië - Verordening (EEG) nr. 3159/87.
- Azeite importado da Tunísia - Regulamento (CEE) no. 3159/87.
3. Napriek článku 8 ods. 4 nariadenia (EHS) č. 3183/80, množstvo uvedené do voľného obehu nesmie presiahnuť množstvo presne stanovené v rubrikách 10 a 11 dovoznej licencie. Preto bude vložené "O" do rubriky 22 spomenutej licencie.
4. Ak olivový olej, pre ktorý je dokument spomenutý v odseku 2, atestovaný Štatútom spoločenstva pre tovary, je uvoľnený pre spotrebu v Španielsku a Portugalsku, množstvo rovnajúce sa rozdielu medzi minimálnou daňou uplatnenou v deň prehlásenia uvoľnenia pre spotrebu je akceptované a množstvo v súlade s článkom 1 tohto nariadenia bude zdanené.
Článok 3
Toto nariadenie nadobúda účinnosť v deň jeho uverejnenia v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 23. októbra 1987